Technical Picks – บล.ฟินันเซีย ไซรัส
Technical Picks - บล.ฟินันเซีย ไซรัส ประจำวันที่ 19 เม.ย.60
19 เม.ย. 2560

MC ซื้อเก็งกำไร
ราคาปิด 20.40 แนวรับ 20-19.80 แนวต้าน 21 , 21.50-22
ราคาหุ้นปรับฐานลงมาลึกพอควรก่อนที่ระยะหลังจะแกว่งทรงตัวออกข้างได้ ล่าสุดวานนี้เริ่มมีแรงซื้อเข้ามาหนาตาขึ้นและทำให้ราคาเริ่มมีจังหวะดีดตัวขึ้นได้อีกครั้ง ขณะที่ Indicator ต่างๆก็ตัดขึ้นและกลับมาสนับสนุนในเชิงบวก น่าจะมีลุ้นปรับตัวขึ้นทดสอบแนวต้านต่างๆจุดสูงเดิม จึงแนะนำเป็นหุ้นเก็งกำไร
 
LH ซื้อเก็งกำไร
ราคาปิด 9.95 แนวรับ 7.80-7.70 แนวต้าน 10.30-10.50
หลังจากที่สามารถทะลุกรอบบนของ Pattern Symetrical Triangle ขึ้นมาได้ ราคาหุ้นยังแกว่งตัวบวกขึ้นต่อเนื่องตามแรงซื้อที่เข้ามาหนาตาขึ้น ส่วน Indicator ต่างๆก็ยังไม่ได้ส่งสัญญาณขัดแย้งในเชิงลบ น่าจะมีลุ้นปรับตัวขึ้นทดสอบแนวต้านจุดสูงเดิมของ 2 รอบก่อน จึงแนะนำเป็นหุ้นเก็งกำไร
 
For SBL
THANI ซื้อคืนปิด short
ราคาปิด 4.90 แนวรับ 4.86-4.80 , 4.70-4.60 แนวต้าน 5.05-5.15
หลังจากที่แนะนำให้ยืมหุ้น Short ไปเมื่อต้นเดือนบริเวณ 5 บาท ราคาหุ้นมีการแกว่งตัวลงมาอย่างต่อเนื่องและมีโอกาสที่จะย้อนลงต่อเข้าใกล้แนวรับแถว 4.86 บาทซึ่งเป็นจุดต่ำเดิม จึงมองว่าเป็นจังหวะในการซื้อคืนปิด Short เพื่อรับรู้กำไร